דייגו פורלאן

דייגו פורלאן קוראסו (בספרדית: Diego Forlán Corazo; נולד ב-19 במאי 1979) הוא כדורגלן עבר מאורוגוואי אשר שיחק בעמדת החלוץ. לזכותו של פורלאן 112 הופעות ו-36 שערים במדי נבחרת אורוגוואי. פורלאן התחיל את דרכו בגיל 14 בקבוצה האורוגוואית פניארול. בשנת 1998 עבר לשחק בארגנטינה בקבוצת אינדפנדיינטה. שנת 2001 הייתה שנת מפתח בקריירה של פורלאן - הוא היה סגן מלך השערים בליגת האפרטורה, לאחר שהבקיע 11 שערים. בינואר 2002 הצטרף לקבוצה מנצ'סטר יונייטד באנגליה, שם התקשה לכבוש בתחילה והפך מושא ללעג, אך עם הזמן הרבה לכבוש שערים חשובים נגד היריבות הגדולות של הקבוצה, ליברפול וצ'לסי. בתחילת דרכו כונה בפי האוהדים "For Loan" (להשאלה) בשל החמצות השערים שלו. ב-2004 עבר לקבוצת ויאריאל הספרדית, והוכתר "מלך השערים" של הליגה הספרדית; ובנוסף זכה בנעל הזהב האירופית, לאחר שהבקיע 25 שערים. בקיץ 2007 עבר לאתלטיקו מדריד. פורלאן עזר לקבוצה לסיים במקום הרביעי בטבלה, ובכך לזכות במקום במוקדמות ליגת האלופות, בפעם ראשונה לאחר 12 שנה. ב-2009 סיים שוב כמלך השערים בליגה הספרדית, עם 32 שערים, וזכה בפעם השנייה בנעל הזהב האירופית. בסוף עונת 2009/2010 השתתף בגמר הליגה האירופית ביחד עם קבוצתו אתלטיקו מדריד. פורלאן כבש את הראשון בדקה ה-32, ודקה ה-116 (4 דקות לסיום ההארכה) כבש שער מכריע, שבזכותו זכתה הקבוצה בגביע. הוא גם נבחר למצטיין של משחק הגמר ושל הטורניר. בתחילת עונת 2011/12 עבר פורלאן לאינטר מילאן מהסריה א' האיטלקית כמחליפו של סמואל אטו, אך חווה עונה גרועה בשורות הקבוצה האיטלקית, כשרשם 18 הופעות ושני שערים בלבד. בסוף עונת 2011/12 התירה אינטר מילאן את חוזהו, והחלוץ חתם לשלוש שנים בשורות אינטרנסיונל הברזילאית. בינואר 2014 חתם על חוזה ל-18 חודשים בסרסו אוסקה היפנית. ב-24 ביוני 2015 חזר לאורוגוואי וחתם לעונה אחת בפניארול. ב-14 באוגוסט חתם לשלושה חודשים במומבאי סיטי ההודית. ב-4 בינואר 2018 חתם פורלאן בקיצ'י מליגת העל של הונג קונג. ב-7 באוגוסט 2019 הודיע על פרישה מכדורגל. פורלאן שיחק במדי נבחרת אורוגוואי במונדיאל 2010, במהלכו הבקיע חמישה שערים וסייע לנבחרתו להגיע עד לשלב חצי הגמר. במשחק על המקום השלישי הפסידה הנבחרת לגרמניה בתוצאה 2 - 3, ולפיכך זכתה במקום הרביעי. פורלאן חלק את תואר מלך השערים של הטורניר עם שלושה שחקנים נוספים, וזכה בפרס כדור הזהב של פיפ"א לשחקן המצטיין של הטורניר. פורלאן הוא גם שיאן ההופעות במדי הנבחרת - 112 משחקים. בגמר קופה אמריקה 2011 הבקיע צמד שערים בניצחון נבחרתו על נבחרת פרגוואי. ב-12 במרץ 2015 פרש מהנבחרת לאחר 13 שנה, בהם כבש 36 שערים ב-112 הופעות. מנצ'סטר יונייטד אליפות אנגליה - 2002/2003 גביע ה-FA - ‏2003/2004 מגן הקהילה - 2003 ויאריאל גביע האינטרטוטו - 2004 אתלטיקו מדריד הליגה האירופית - 2009/2010 הסופרקאפ האירופאי - 2010 אינטרנסיונל אליפות מדינת ריו גראנדה דו סול - 2013 פניארול אליפות אורוגוואי - 2015 אופוארטה אורוגוואי קופה אמריקה 2011 - מקום ראשון מונדיאל 2010 - מקום רביעי גביע הקונפדרציות 2013 - מקום רביעי כדור הזהב - מונדיאל 2010 מלך השערים, מונדיאל 2010 (אחד מארבעה) נעל הזהב האירופית - 2004/2005, 2008/2009 מלך השערים של הלה ליגה -2004/2005, 2008/2009 איש המשחק של גמר הליגה האירופית, 2010 השחקן הלטיני המצטיין בלה ליגה (גביע EFE), שנת 2005 מלך השערים של אליפות מדינת ריו גראנדה דו סול, 2013 מדיה וקבצים בנושא דייגו פורלאן בוויקישיתוף אתר האינטרנט הרשמי של דייגו פורלאן (בספרדית ובפורטוגזית) דייגו פורלאן, ברשת החברתית פייסבוק דייגו פורלאן, ברשת החברתית אקס (טוויטר) דייגו פורלאן, ברשת החברתית אינסטגרם דייגו פורלאן, באתר Transfermarkt דייגו פורלאן, באתר Soccerway דייגו פורלאן, באתר BDFutbol דייגו פורלאן, באתר WorldFootball.net דייגו פורלאן, באתר National Football Teams דייגו פורלאן, באתר FootballDatabase.eu פרופיל המאמן, באתר Transfermarkt דייגו פורלאן, באתר אנציקלופדיה בריטניקה (באנגלית) ynet ספורט, דייגו פורלאן הוצג באינטרנסיונל: "זה שיגעון", באתר ynet, 8 ביולי 2012 בגיל 40: דייגו פורלאן הודיע על פרישה, באתר ערוץ הספורט, 7 באוגוסט 2019